LidanRubinov/Halacha-QA huggingface dataset:
שאלה: שם רע על קרוב משפחה: דברתי עם קרוב משפחה שלי על קרוב אחר, שניהם ממש קרובים אלי, והתעצבנו על דברים שהוא עשה או לא עשה. מרוב העצבים אמרתי שהוא לומד כ"כ הרבה תורה אבל לא יודע מה הוא שומר. זה הציק לי, אני לא יודע אם זה שם רע או לא. אח"כ הלכתי לאותו קרוב שדברתי איתו ואמרתי לו שזה לא נראה לי, ושלא ייחשוב כך וכו, שזה היה מעצבים. האם זה שם רע? ראיתי שלפי הרמב"ם שם רע זה רק בבית דין שבאים להעיד. וגם ממש לא נעים לי לבקש סליחה מאותו קרוב כי אנחנו לא כ"כ בקשר. לא בגלל משהו פשוט לא בקשר. האם זה ר שפשוט אמרתי לאותו קרוב שלא התכוונתי לכך ושלא יחשוב על אותו אחד את כל הדברים הנ"ל? האם קבלה לעתיד בלי נדר תספיק כאן?
תשובה: במשפחה נדרשת רגישות יותר גדולה, מפני שקרבה יוצרת פגיעות גדולה יותר. לעצם שאלתך, מפני שחזרת בך עשית נכון. ועדיף לא לדבר עם הקרוב שעליו דיברת אם הוא לא יודע את הדברים. קבלה לעתיד הוא שלב חשוב בתשובה. וה' יצליח דרכך!
שאלה: האם מותר ללכת לתקשור: ישנה תופעה הנקראת תקשור, בה האדם מתקשר עם ישויות כאלה ואחרות בן היתר "מלאכים", האם דבר זה הוא "לא מומלץ" או ממש אסור על פי התורה? תורה רבה ושבוע טוב.
תשובה: ישנם קשרים כאלה שהם אסורים באיסור חמור וישנם שאינם בדרגה זו אבל הם בוודאי נגד רצון התורה ומסוכנים לנפשו ולחייו של השואל, כך שבכל מקרה יש להימנע מזה.
שאלה: כפפות עם עמילן בפסח: לרב קנינו לפסח כפפות לבנות שהבנתי שיש בתוכם עמילן אימי השתמשה בהם לעירבוב בשר טחון לקציצות האם מותר לאכול מהבשר? אציין שעל הקופסא לא מצויין ממה עשוי החומר הלבן שנמצא בתוך הכפפות,כאשר התקשרתי לחברה של הכפפות ענה לי בחור ואמר שהמפעל סגור והוא במקרה נמצא במפעל ואז שאלתי אותו על החומר שנמצא בתוך הכפפות ואז הוא אמר לי שהוא לא יודע מזה ואז אמרתי לא האם זה עמילן ואז הוא אמר שהוא כמע בטוח שזה לא עמילן ואולי זה טלק האם ניתן לסמוך על הבחור?האם מותר לאכול מהבשר או עדיף להחמיר
תשובה: גם אני איני יודע מהו החומר. ברר אצל רוקח מוסמך אם מדובר בטאלק, ואם כן, הוא כשר.
שאלה: סידור הבית בחול המועד: כחלק מההכנות לפסח עשינו הרבה כביסה, והגענו לפסח עם הרבה כביסה יבשה אך לא מקופלת. אשתי שאלה אותי אם מותר לסדר אותה בארונות. תחילה בדקנו באתר ישיבה והיה משמע לי מתשובת הרב (ועוד תשובות רבנים אחרים במדור זה) שאסור. בדרך כלשהי התגלגלתי לפתוח בשו"ע או"ח תקל"ה,א והבנתי שם שמותר להעביר דירה לצורך המועד בפרהסיא, וכן מותר להעביר אפילו שלא לצורך המועד אם זה שלא בפרהסיא, כי האיסור הוא רק טירחה בפרהסיא שלא לצורך המועד. לכן אני שואל מדוע אין לסדר את הדירה - שזה בוודאי שלא בפרהסיא? כמו כן אני שואל האין נכון להגדיר את עצם הרצון שיהיה הבית מסודר כצורך המועד? ב ו השאלה נשאלה בהמשך לשאלה "לסדר את הדירה בחול המועד פסח"
תשובה: יש להלכה זו שני נימוקים: טירחה יתרה ומראית העין. לפי תיאורכם אומנם אין מראית העין אך מדובר בהעברה של תכולת דירה שלמה מהארגזים לארונות. התרשמתי שסידור כל הדירה היא טירחה יתרה.
שאלה: חמץ שנמכר ונפתח בלי כוונה בפסח: במהלך חול המועד פסח בישלתי בסיר הכשר תפוחי אדמה ולאחר שכבר בושלו ושפכתי את המים, מתוך הרגל הוצאתי ממגירה שנמכרה שמן לא כשר לפסח שנמכר ושפכתי מעט בסיר החם. מיד שמתי לב ואת תפוחי האדמה זרקתי. את הסיר שטפתי היטב עם סבון, הרתחתי מים ויממה עבר ללא שימוש. השאלה הראשונה: האם נהגתי נכון עם הסיר וזה מספיק להכשרו לפסח? שאלה שנייה: האם ניתן להשתמש בשמן לאחר הפסח? על זמנך.
תשובה: אמנם בפסח עצמו לא מועילה הגעלה אך אם מדובר בשמן נקי ללא חשש חמץ הכלי כשר.
שאלה: בשר כשר באטליז שאינו כשר: מה דעת ההלכה על קניית בשר כשר, בחנות שאיננה כשרה. הבשר אינו ארוז אלא נחתך מחלק של עגל תלוי. בחנות יש כשר ויש לא כשר. זה אטליז בבעלות של ערבים. מה דין הבשר עצמו? המחירים באטליז הזה נמוכים ועוד הוא גם עושה לי הנחה כי הייתי קונה אצלו לפני שהתחלתי לשמור כשרות, האם אפשר להמשיך לקנות אצלו מבלי להפר כשרות?
תשובה: ב"ה אני מאוד מבין את השאלה שלך. אין ספק שיותר קל לקנות במקום שרגילים, ובפרט כשהמחיר זול יותר. יחד עם זה, חשוב מאוד לדעת, שהתקדמות בשמירה על הכשרות היא דבר מאוד מאוד חשוב. זכות גדולה היא לשמור כשרות, שכן אוכל לא כשר, לא רק שהוא כולל בתוכו איסורים רבים, הוא גם פוגע באדם. חכמינו זכרונם לברכה מלמדים אותנו שאוכל לא כשר גורם לפגיעה נפשית ושכלית באדם. פגיעה זו גם פוגעת ברגישות של האדם, בכל התחושות שלו, בכל היכולת שלו להיות רגיש לאחר, וגם פוגעת בו בתחושות של הקדושה, שהוא פחות מרגיש את הקודש, וכל החיים שלו נהיים יותר אפורים, יותר יבשים. לפעמים שמירה על כשרות דורשת הקרבה והתגברויות שונות, אך חשוב לזכור שחכמנו זכרונם לברכה לימדו אותנו שלפי המאמץ וההקרבה של האדם לשמור מצוות, כך גם השכר שהוא יקבל על כך לעתיד לבוא. לפי התורה, ודאי שאסור לקנות אוכל אצל אותם המקומות. אי אפשר לסמוך עליהם שהם נותנים לך אוכל כשר, ואף אם הם נראים אמינים, כבר לימדו אותנו חכמים שאין לסמוך על כך. יש גדר הלכתי לבשר כזה, שהוא אסור, קוראים לו "בשר שנתעלם מן העין". בשר שיהודי לא רואה אותו כל הזמן, או שלפחות הוא סגור בשני חותמות כשרות וודאי שהגוי לא פתח, אז מותר, אבל בלי אפשרות זו, הבשר אסור. לכן, אין כל היתר להמשיך לקנות בחנות זו, על אף כל הקושי. היה חזק וה' ישלח לך מקור פרנסה טוב, שההבדל הכספי לא יפריע לך. אשמח להיות בקשר ולעזור לך בכל מה שאוכל. הרב יצחק גרינבלט zahig1 gmail.com
שאלה: אלכוהול כשר לפסח: אני נמצא כעת בחו"ל ומעוניין לשמור את חג הפסח. ידוע לי כי משקאות מסויימים כמו יין כשר ועראק הם כשרים לפסח. אדם דתי אמר לי שגם הטקילה קווארבו זוכה למעמד מיוחד בגלל מרכיביה ונחשבת כשרה לפסח, האם הדבר נכון גם לגבי רום מסוג בקרדי?
תשובה: ב"ה שלו-ם וברכה אם לא כתוב על מוצר שהוא כשר לפסח הוא לא נעשה בהקפדה על כשרות לפסח, לכן אין להשתמש במוצר שלא כתוב עליו כשר לפסח. אם צריך לעשות קידוש ולא יכולים למצוא יין שכתוב עליו כשר לפסח, היות ובדרך כלל אין חשש חמץ ביין אפשר לסמוך על ביטול לפני הפסח ולהשתמש גם ביין שלא כתוב עליו כשר לפסח. הרב חגי בר גיורא
שאלה: חותמת כשרות קטניות לפסח: האם יש באופן כללי קביעה עקרונית של הרבנות באשר לכיתוב על המוצרים, המחייבת את כלל הרבנויות בארץ. ובנושא הספיציפי - האם כשר לפסח ללא תוספת כיתוב, כולל ללא חשש קטניות, או שאין אפשרות לדעת? (הבד"צים כן מקפידים לרשום במדויק ללא חשש קטניות או לאוכלי קטניות )
תשובה: ב"ה שלו-ם וברכה ההנחיות של הרבנות הראשית הם שרק כאשר במוצר יש קטניות יש לכתוב לאוכלי קטניות, כאשר במוצר יש לפתית קנולה יש לכתוב לאוכלי לפתית קנולה. הרב חגי בר גיורא
שאלה: האם אורגנו קטניות?: מועדים לשמחה! האם אורגנו הוא קטניות?
תשובה: וברכת ד' לפי הידוע לי משתמשים בירק לתבלין ועל כן אין לחוש בו משום קטנית שבו הזרע נאכל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מעבר בין שני נשים: ידוע האיסור לעבור בין שני נשים. מההקשר בגמרא משמע שלא מדובר בסיבות פשטניות אלא קבליות (כשפים,שדים,רוח רעה וכד ). בגמרא מצויים המוני רשימות של דברים האסורים והלא מומלצים ואנו להלכה פסקנו רק מה שהביאו הפוסקים על סמך דעתם הרחבה. א"כ מדוע במקרה הנ"ל, שלא נפסק לא בשולחן ערוך ולא ברמב"ם (למיטב ידיעתי) ואנו אפילו לא מקפידים על שאר הרשימה (שמובאת בהוריות י"ג, כגון מעבר תחת גשר שלא עברו תחתיו מים ארבעים יום-כמו רב הגשרים בארץ.) דווקא כאן אנו מקפידים על כך. ובהנחה שצריכים להקפיד על כך, מה הגדרים? הרבה רבנים אומרים שהכל לפי האדם ושאר הגדרות שאני לא מסוגל לתרגם מהסיבה הפשוטה שאיני מבין בקבלה. אני אשמח מאד לקבל גדרים מוגדרים.
תשובה: הדרכת ח שלא לעבור בין שתי נשים הינה עצה טובה במסגרת ההרחקות בענייני צניעות, ועל כן משתדלים להקפיד לקיימה. אגב, ביחס להדרכת ח שלא לעבור מתחת לגשרים, יש לדעת שח דיברו על גשרים הבנויים מעל נחלים ונהרות וכד', מציאות שאינה נפוצה במקומותינו.
שאלה: מוצר ללא כשרות לפסח: מצאתי בביתי סחוג של חברת פרג שלא הופיע עליו "כשר לפסח" מיד כיליתי אותו, אך האם יש בזה משום בל יראה ובל ימצא או שבכללי לא מכניסים לתוכו חמץ? ברכיבים לא מופעים פריטי חמץ.
תשובה: ב"ה, כאשר לא מוזכר רכיבי חמץ בדרך כלל לא מכניסים חמץ אבל המוצר לא נעשה כשר לפסח.
שאלה: טיסה מאמריקה להונג קונג בספירת העומר: אני נמצא כעת באטלנטה וביום ראשון הקרוב בצהרים המוקדמות אני אטוס להונג קונג דרך יפן. איך עליי לנהוג על מנת שלא הפסיד את הספירה? מועדים לשמחה וחג שמח
תשובה: המשך לספור לפי סדר הימים שלך, כלומר, שים לב לזריחות ולשקיעות שיעברו עליך ואל תתחשב בקו התאריך.
שאלה: קפיצה לתרגיל באמצע תפילת עמידה: אני לוחם בכיתת כוננות באחד מישובי יו"ש, מידי חודש נערך לנו אימון כלשהו. ישנם מצבים שאני יכול למצוא את עצמי "מוקפץ" לתרגיל שאני בעיצומה של תפילת עמידה, האם מותר לי לקפוץ בעיצומה של התפילה או שעליי לסיים את התפילה?
תשובה: כיוון שבזמן ההקפצה אתה יודע אם זה תרגיל או אירוע אמיתי, לכן במקרה של תרגיל נראה שאסור להפסיק תפילת עמידה. צריך להודיע מראש למפקד, שבמקרה של הקפצה באמצע תפילה אתה תאחר בכמה דקות. שידע שאתה לא מאחר בגלל בטלנות אלא בגלל שיש מניעה הלכתית שאי אפשר לעצור באמצע שמונה עשרה.
שאלה: אחדות בהלכה: תורה אחת ניתנה לנו בסיני, לצערנו התפזרנו בגלות ושנים רבות היינו מנותקים זה מזה. מדוע כל אחד מאיתנו צריך לנהוג דווקא "כמנהג אבותיו" (למה מנהג אבות כ"כ מקודש?) למה אנו לא נוהגים כולנו כשיטתו של הרב עובדיה יוסף שבארץ ישראל ננהג כולם כמרן וכל המנהגים והדברים האחרים שנוספו יהיו בטלים? למה דבר שמותר לאשכנזי יהיה אסור לספרדי? זה נראה לי מוזר שההלכה היא לא אחידה, כאילו אינה אמינה ח"ו, או כאילו חבר שלי שהוא מעדה אחרת הוא חוטא ואני לא או ההפך?
תשובה: ברוב הדברים כלל עם ישראל נוהג אותו דבר וההבדל בין העדות הוא במיעוט, וראה כמה פעמים הרמ"א חולק על השו"ע. העיקר היא האחדות הרוחנית, האחדות בלב, כאשר שמירת המנהגים היא חשובה שלא תהיה מפולת. תהליך שיבת ציון איננו תהליך טכני אלא בנין ההולך ונבנה מידי יום וכולנו שותפים בו. כאשר גדולי ישראל הם המובילים את התהליך של חיזוק העם מבחינה רוחנית. שיטות בפסיקה: הגר"ע יוסף שליט"א היה אומר שבא"י צריך לפסוק כדעת מרן השו"ע, הוא המרא דאתרא של א"י. ואילו פוסקים נוספים אמרו, כאשר עולה אדם בודד הוא מתחבר למנהגי הקהילה שאליה עובר אבל כאשר עוברת קהילה שלימה הדין שונה. כמובן שהספרדים צריכים להמשיך ולנהוג כדעת השו"ע. ויש עוד הרבה להאריך, והאמת וה אהבו.
שאלה: הפריש פחות מדי מעשר: לכבוד הרב יהודה עמיחי שליט"א ברצוני לשאול על מי שהפריש למעשר ראשון פחות מעשירית. מה הדין? מצד אחד רואה אני בדברי הרמב"ם מעשרות א טו וכן בדברי השו"ע שלא עז והש"ך שלא קד שלא חל המעשר, והפרות טבל (אלא שיש לעשר בנפרד את הפרות שלקח למעשר). ומקורם מן המשנה בתרומות ד א על פי פירוש הרמב"ם שם. ומאידך, רואה אני בדברי הקיצוש"ע בהלכות מצות התלויות בארץ פרק ה כה-כו שהמעשרות חלו אלא שהפירות מקולקלים. ולכאורה כך מפורש בתוספתא שהממעט במעשרות פירותיו מקולקלין ומעשרותיו מתוקנים. וכן נראה בפירוש הר"ש והרא"ש במשנה תרומות ד א שגם אם הפריש חלק מן המעשר, המעשר חל, אלא שיש להפריש עוד. על כן לא ברור לי מה הדין בזה, והאם הדבר תלוי האם התכוון להפריש את כל המעשר או להמשיך להפריש.
תשובה: וברכת ד' זו מחלוקת ראשונים (רמב"ם, ראב"ד) ועל כן יש להשאל בפני שלשה אנשים על המעשרות שעשית, ולאחר מכן יש להפריש מחדש כדין. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כשאבא שלי עולה לתורה: אני בחורה רווקה ורציתי לשאול, האם כשאבא שלי עולה לתורה אני צריכה לעמוד? אם כן, ממתי עד מתי אני צריכה לעמוד? אני חוזרת בתשובה ובבית הכנסת בשבת אני רואה נשים שעומדות כשהבעל שלהן עולה לתורה, השאלה היא אם בת צריכה לעמוד כשאביה עולה או שזה רק האישה שצריכה לעמוד? אודה לתשובה כמה שיותר מפורטת.
תשובה: מנהג הספרדים לעמוד. זהו מנהג יפה וגם אשכנזים יכולים לנהוג כן.
שאלה: יעלה ויבוא בערבית של חול המועד: מה הדין במקרה ואדם שכח לומר יעלה ויבוא בערבית בחול המועד, הרי ברו"ח אין חוזרים כי אין מקדשים את החודש בלילה אולם האם דין חול המועד שונה?
תשובה: אכן, מי ששכח יעלה ויבוא בחול המועד בתפילת ערבית צריך לחזור ולהתפלל.
שאלה: נסיעה לחו"ל לשם עבודה : הציעו לי עבודה בחו"ל במכירות. העבודה כוללת לגשת לאנשים בקניונים ולהציע להם מוצרים. א. האם מותר לטוס לחו"ל כדי לעבוד כשיש לי פרנסה פה בארץ רק שבחו"ל אתפרנס יותר. ב. האם מותר לבחורה רווקה לפנות לגברים ולהציע להם מוצרים (לצורך עבודה בלבד)? ג. החברה עובדת בשבת, כמובן שלא נדרש ממני לעבוד בשבת ואני מקבלת אחוזים רק מהמכירות שאני עושה.
תשובה: א. לא נכון לטוס כאשר יש לך עבודה בארץ. אם אין לך עבודה בארץ בכלל, אפשר. ב. מותר לצורכי מכירה. ג. מצד עיקר הדין העובדה שהחברה עובדת בשבת לא אוסרת לעבוד בה, כי אין לך קשר לחילול השבת של אחרים, אבל לא מומלץ לעבוד בחברה כזו בתור מחאה.
שאלה: סיום וכוונה בתפילה: חג שמח, יש לי כמה שאלות לא קשורות אחת לשנייה. 1.האם על כל סיום של מסכת סדר ש"ס משניות אני חייב לעשות סעודה(הכוללת מיני מזונות ושאר ברכות)? מה לגביי גמרא? 2.מהו המקור לפרק שירה? והאם דווקא 40 יום או אפשר פחות או יותר? 3.שמעתי וקראתי רבות על הצורך בכוונה בתפילה. ומי שלא יכול לכוון בכל התפילה יכוון לפחות באבות או במודים. אבל אני אף פעם לא ראיתי או שמעתי מה צריך לכוון בברכות הנ"ל( אבות או מודים). אשמח מאוד אם הרב ישלח לי את תשובתו בהקדם. וחג שמח חזקים וברוכים איתמר
תשובה: 1. בלימוד משניות, עושים סיום רק אם סיים סדר שלם לכל הפחות. בלימוד גמרא, עושים סיום גם אם סיים מסכת אחת. ביחס לסעודה, יכול לעשות סעודה או שלא לעשות, כפי מה שיבחר. 2. איני יודע מקור לזה. 3. ביחס לכוונה בתפילה, יש לכוון את פירוש המילים ומי שאינו מבין, שלכל הפחות יתכוון וירגיש שמדבר עם הקב"ה בזמן התפילה. בשורות טובות.
שאלה: כלי זכוכית לאשכנזים בבית הורים ספרדים: א. אני ספרדיה הנשואה לאשכנזי, האם מותר לי לבעלי לילדינו לאכול ולשתות בבית הורי (ספרדים) בכלי זכוכית חמץ? וכן אוכל שהוגש בכלי זכוכית חמץ? שלפי מנהג הספרדים אינם בולעים? ב. איננו נוהגים להכשיר תנור לפסח בביתנו, האם בבית הורי מותר לנו לאכול אוכל שנאפה בתנור שהורי הכשירו? ג. אנו נוהגים במצה עשירה כמי שאינה כשרה לפסח, בניגוד לבית הורי, האם מותר לאוכלה אחרי הפסח שכן לא נכללה במכירת חמץ של הורי ואולי נחשבת כחמץ שעבר עליו הפסח, האם יש לנו איסור בל יראה על עוגיות אלו?
תשובה: ומועדים לשמחה. אענה בקצרה לרגל השעה: א. מותר. ב. מותר. ג. מותר לאוכלן לאחר הפסח. אין איסור בל יראה אפילו אם אתם מחזיקים זאת כחמץ כיון שאין העוגיות שלכם ולא ברשותכם. כיון שהוריכם נוהגים להקל בזה מותר לכם לאוכלן לאחר הפסח.
שאלה: גילוח ביום שישי בספירת העומר: אני ספרדי. אני מתגלח כל יום שישי לא קשור לספירת העומר. האם אני יכול להמשיך להתגלח בימי שישי בספירת העומר?
תשובה: לא ראוי להתגלח בספירת העומר בימי שישי מלבד אחרי ל"ג בעומר.
שאלה: חמץ שנמצא בחול המועד לאחר מכירה: ביצעתי מכירת חמץ אבל בחול המועד מצאתי כ-3 חתיכות ביגלה בפינה. האם זהו חמץ שנמכר? בוטל? האם מותר לי לזרוק אותו או שמא הוא לא שלי לזרוק? אם זרקתי האם ביטלתי בכך את המכירה?
תשובה: יש כאן ספק. הנוהג הוא שאדם פרטי לא מוכר חמץ גמור, ואם כן, היה עליך לשרוף את החמץ. מאידך, הגוי לא ידע אם מכרת גם חמץ גמור וא"כ הוא קנה את החמץ והוא של הגוי ואסור היה לשרוף אותו. נלענ"ד שהיה עליך לרשום את שוויו של החמץ, לשורפו ולשלם לגוי על חמצו שנשרף, אלא א"כ בי"ד יפטור אותך מהת
שאלה: פתח חולצה בגב: הרב, ראיתי בתשובות, שהרב אומר שאין הגדרה מסויימת בס"מ עד היכן יכול להיות פתוח המחשוף אלא צריך שאשה אחרת תסתכל ותראה שזה לא חשוף מדי וכד. האם כך הוא הדין לגבי הפתח של החולצה בגב? שהפתח לא גדול ומושך עין. ראיתי שהפוסקים כותבים שצריך שהחולצה לא תרד מתחת לעצם השניה שבצוואר. האם במקרה שזה יורד בערך ב2 אצבעות זה מותר?
תשובה: צריך ללכת בצורה כזו שלא תיראי חשופה בעיני הרואים. הכי טוב לשאול חברה איך זה נראה.
שאלה: אין אש להדליק נר שבת שסמוך ליום - טוב: לרבנים. נר הזכרון שלנו כבה ולא היה לנו מאיפוא לקחת אש להדליק נרות שבת. האם יש מקום להדליק גפרור או לא להדליק נרות שבת? מראש ושבוע-טוב וקיץ קל.
תשובה: אסור להדליק אש ביום טוב ומותר רק להעביר. במקרה כזה, יש לפנות לשכנים ולבקש מהם אש. כדאי לשים נר בתוך כוס וכד' על מנת שהרוח לא תכבה את האש.
שאלה: תום מכירת חמץ בשבת: מתי תפוג השנה מכירת חמץ (והגוי ישיב ימכור את החמץ) בשבת או במוצש"ק? (נפק"מ האם מותר לאכול חמץ שנמכר לגוי בשבת).
תשובה: מכירת החמץ חזרה נעשתה במוצאי שבת. יש מקומות בהם ביקשו מהגוי רשות לקחת חמץ כבר בשבת. יש לברר בכל מקרה אצל הרב המקומי.
שאלה: מכירת חמץ בשבת שצמודה לשביעי של פסח: הרב 1. האם מותר לעשות מכירה שהיא תפוג בשבת וכך החמץ יעבור בעלות מהגוי ליהודי בשבת? אני שואל משני כיוונים: א. האם מותר מצד מעשה סחורה וקנין בשבת? (כאשר הגוי מחזיר את החמץ ליהודים האם גם אז צריך קנין או שפשוט מגיע הזמן וממילא חוזר לבעלים היהודים). ב. מצד מגו דאיתקצאי בבין השמשות? 2. האם הרב יודע מתי חוזר החמץ בפועל במכירת החמץ של הרבנות הראשית?
תשובה: המכירה היא מכירה גמורה ללא כל תנאי וללא הגבלת זמן. החמץ הוא של הגוי ואסור לגוזלו גם בשבת. מי שמכיר את הגוי ומבקש ממנו רשות להשתמש בחמצו בשבת (מתוך הנחה שישלם לו אח"כ) רשאי לעשות כן. רק אם וכאשר הגוי מוכר חזרה את החמץ אחרי פסח מותר להשתמש בחמץ.
שאלה: ערב קריוקי בראש חודש אייר: לרב אנחנו רוצים כמה חברים לעשות ערב גיבוש שיכלול קריוקי. מכיוון שהתקופה היא תקופת העומר אנו רוצים לדעת האם מותר לעשות את אותו ערב קריוקי בראש חודש אייר לכבוד ראש החודש לעשות שירה.
תשובה: גם בראש חודש אייר אין לשמוע מוזיקה וגם קריוקי כלול באיסור. אפשר לקיים את הגיבוש ביום העצמאות או לאחר ל"ג בעומר. קיץ טוב
שאלה: שתית בכוס חמץ בפסח: אם שתיתי בפסח מכוס זכוכית שלא השתמשו בה מעת לעת לפני פסח אך לפני פסח השתמשו בה בסעודות חמץ. האם זה נחשב כאיסור בדיעבד?
תשובה: בדיעבד אין זה איסור, בוודאי אם מדובר ששתית משקה קר. יש המקילים בכך אפילו לכתחילה. קיץ טוב
שאלה: בריתה בראש חודש אייר: האם גם בראש חודש אייר אי אפשר לערוך בריתה? השאלה נשאלה בהמשך לשאלה "ארוע בזמן ספירת העומר"
תשובה: אם כוונתך לסעודת הודיה על לידת בת, אפשר לקיים בא' באייר שהוא ראש חודש אבל ראוי בלי תזמורת. ואם מאוד חשוב, אפשר מוסיקת רקע בטון נמוך.
שאלה: הזכרת מספר הספירה של אותו יום: ספרתי לאחי על זה שחשבתי שטעיתי בספירה. אמרתי לו שאמרתי 6 ימים וחשבתי שצריך להגיד 7 (בסוף לא טעיתי זה היה 6 ימים) ובאותו יום שאמרתי לו את זה זה היה 7 ימים לעומר. ולא אמרתי 7 ימים לעומר, אמרתי 7. האם זה נחשב שספרתי כבר את אותו יום?!?
תשובה: אם אמרת רק את המילה "שבעה" אין זה ספירה.
שאלה: ביעור מעשר בימינו: ו לכת"ר 1. מי חייב בימינו לבער את המעשר בשנה הרביעית? 2. כיצד אדם שלא מנוי בבית האוצר יכול לבער את המעשרות בימינו? 3. האם אדם המנוי בבית האוצר צריך לבער את המעשרות? 4. מהי דעתו של הראי"ה קוק זצ"ל בנושא? האם אין חיוב לבער מצד שאין מצווה בכך, אך טוב לבער את המעשרות? האם ניתן לומר את הוידוי בימינו? אודה לתשובתכם, ותמשיכו במעשיכם הברוכים
תשובה: וברכת ד' 1. כל מי שהפריש תרו"מ במשך שלשת השנים האחרונות. 2. חייב לבער את המעשר שני (וכמו כן לתת את החייב נתינה, כגון, שיש ברשותו כעת יין או שמן שעדיין לא נשלה וכעת נתחייב בהפרשת תרו"מ. 3. בית האוצר מבער את המעשר שני של בעלי המטבעות של שברשותו. 4. אמירת הוידוי בימינו היא כזכר לוידוי, ולכן ראוי ורצוי לשמוע ולאמר את הודוי. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: טומאה מעכבר מת: עכבר מת נגע במזרון התעמלות אצלנו בבית. ניקיתי עם סמרטוט עם מים ואקונומיקה. האם צריך טבילה על מנת להוציא טומאה מהמזרון? שבוע טוב
תשובה: היום לא נוהגים דיני טומאה וטהרה ולכן אינך צריכה לטבול את המזרון.
שאלה: תבלינים מחו"ל ללא הכשר: קיבלתי ערכת תבלינים מהודו ללא הכשר, מיובשים ואינם טחונים כך שניתן לזהות כל תבלין ותבלין ונראה שאינם מעורבבים עם עוד משהו. אפשר להשתמש בהם?
תשובה: וברכת ד' בתבלינים מיובשים אין תערובות של דברים אחרים, ואפשר להשתמש בהם. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: קידוש על יין למי שאינו נימול: אני אישה שומרת תורה ומצוות. לפעמים מגיע אלינו גבר שאינו שומר שבת ואינו מהול, אך יהודי. למי כדאי לעשות קידוש בשבת על היין, לי או לגבר הנ"ל?
תשובה: תקדשי את.
שאלה: מחבת פסח שהשתמשו בה בספק חמץ: השאלתי לחבר מחבת והוא הכין בה עוף ברוטב טריאקי בחוה"מ פסח (על המוצר לא כתוב כשל"פ) - את העוף הוא זרק מיד כשגילה שזה ספק חמץ לדעתו ובכלי לא השמתשנו בפסח. האם פעל נכון כשזרק את המוצר? האם ניתן להכשיר את הכלי לפסח הבא וכיצד?
תשובה: הוא פעל נכון. הכלי טעון הכשרה.
שאלה: שימוש בסוכרזית בשבת: האם מותר להשתמש בטבליות סוכרזית בשבת להמתקת משקים? מה הדין באבקת סוכרזית או בנוזל סוכרזית?
תשובה: וברכת ד' סוכרזית, מקובל שהיא מבושלת, וכך מופיע בפרסומים שהסכרין וסוכרזית עוברים זיקוק שהוא בישול, ועל כן אפשר לתתו בכלי שני. ראיתי שיש מערערים על כך וסוברים שסוכרזית לא עובר בישול גמור אלא חמום ביבש שהוא כצליה. כבר כתב הבאור הלכה (שי"ח סעי' י ד"ה אסור) שיש לסמוך על דעת ר"א ממיץ שאין בישול אחר צליה, ולכן מותר בכלי ראשון בדיעבד, מכאן שבכלי שני אפשר לכתחילה. עוד יש להוסיף, שהסוכרזית אפשר להגדירה כתבלין שהתירו נתינתו בכלי שני, והרמ"א הביא שהיו בעלי נפש שהחמירו במלח בכלי שני, אבל סכרין שעשוי רק למשקאות שמא דינו כתבלין שלכו"ע אין איסור לתתו בכלי שני. העולה שאפשר לתת סוכרזית וסכרין בכלי שני בין יבש ובין נוזלי. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בישול מוצר כשר בלבד בפסח לשם אכילה במוצאי פסח: אם אני מקפיד בפסח על כשרות מהדרין, האם מותר לי לבשל מוצר כשר בלבד בפסח, לאכילה במוצאי פסח?
תשובה: מותר.
שאלה: השם "מיאל": חברים שלנו קראו כך לבן שלהם. הם רצו לדעת האם קיים השם מיאל בתנ"ך? בצרפתית וספרדית משמעותו דבש, הם שאלו מה משמעות השם בעברית.
תשובה: אין שם כזה בתנך, אם מנקדים את השם מיאל (חיריק במ"ם וצירי באל"ף) יש לכך קשר עם פסוק בתהילים מי אל כאלוקים.
שאלה: השתתפות בארוע במוצאי שבת: רכשתי כרטיסים לאירוע וגיליתי כי הוא עתיד להתקיים מיד לאחר מוצאי שבת. אין לי ספק שבשביל לקיים את האירוע יחללו יהודים את השבת בהכנות לאירוע ובהפקתו. (אציין כי מחיר הכרטיסים הינו גבוה וקשה להאמין שניתן לבטל את ההזמנה או למכור את הכרטיסים מכיוון שנרכשו לפני זמן רב). מה עלי לעשות?
תשובה: אומנם כבר שילמת על הכרטיס ואת נעשה אין להשיב אך הופעתך במקום עלולה להתפרש כהתעלמות מחילול השבת.
שאלה: ארץ ישראל מול תורת ישראל: האומנם חושב הרב שבנידון ארץ ישראל "מול" החזרה בתשובה לעבודת ה (ולא ארץ ישראל כ"חלק" מהחזרה בתשובה לעבודת ה!), חשובה יותר ארץ ישראל מעבודת ה?! והרי בדורנו נוכחנו לדעת שגם יהודים שה"ציונות" נר לרגלם, מוכנים לפשרות ולמסירת חלקי ארץ ישראל לידי הגויים, והסיבה לכך כי בעיניהם - ארץ ישראל היא ערך נוסף על תורת ישראל.! ולא חלק מתורת ישראל? השאלה נשאלה בהמשך לשאלה "מצוות ישוב ארץ ישראל מול החזרה בתשובה"
תשובה: כתוב במסכת אבות "הוי זהיר במצוה קלה כבחמורה, שאין אתה יודע מתן שכרן של מצות". בכוונה לא נכתב שכר של כל מצוה, ולכן לא דוחים מצוה מפני מצוה, ואנו לא יכולים לקבוע איזו מצוה יותר חשובה. מצוה הבאה לידך ראשונה, צריך לקיים אותה.
שאלה: גילוח בספירת העומר לעובד עם לקוחות בחנות: אני עובד בחנות שכל הזמן נכנסים לקוחות. כשאני לא מגולח זה לא מכובד ולא יפה. האם ניתן להתגלח בעומר?
תשובה: שמירת הלכה היא מכובדת. רק אם ייגרם הפסד משמעותי יש מקום להקל, וגם אז רצוי להסתפק בגילוח לכבוד שבת.
שאלה: לשמוע שירים להרגעה בספירת העומר: אני שומעת שירים כל השנה והם מאוד עוזרים לי גם רוחנית וגם נפשית. הם מרגיעים אותי וגם גורמים לי לחשוב על הרבה דברים טובים שבלי השירים לא הייתי חושבת עליהם. האם מותר לי לשמוע שירים בספירת העומר? לא שירי חתונה. אולי רק ניגונים למשל: ארבע בבות. ושירים אחרים שהם לא נועדו להרקדה.
תשובה: בשירים שאינם שירי ריקודים ושמחה ניתן להקל.
שאלה: מהות תפילת הודיה על הצלה: האם כשאנו מודים לקב"ה לדוגמא -על כך שריפאנו ממחלה אין בכך מעין אירוניה? שהרי הקב"ה שהוא מעל הכל, ויכל שלא להביאני למצב זה! כלומר,להודות לקב"ה זה כמו להודות לרופא שנתן לך כדורים מקולקלים ולאחר מכן הציל אותך מהכדורים? איפה כאן ההצלה?.אולי מוטב היה שמלכתחילה לא היינו קיימים - ולא היינו מודעים לכך (שאיננו קיימים )שהרי הכאב שלנו כבני האדם נובע מהידיעה שלנו שאנחנו לא יודעים ויש דברים נסתרים?
תשובה: עניין התפילה היא העלאת החיים למצב שהם יבואו בהשגחה פרטית מאת ה' ולא יהיו נתונים להשגחה כללית בלבד. הקב"ה ברא את העולם עם חוקים טבעיים. אדם ללא תפלה יכול להיות נתון בהשגחה הכללית שהקב"ה משגיח על הטבע. מתנת התפלה היא היכולת לזכות לכך שההשגחה עלינו תהיה השגחה פרטית וקרובה יותר. השגחה שבה החיים שלנו ניתנים עם אור אלוקי גדול יותר עם מאור פנים אחר. כך כשיש לנו צרה אנו מתפללים וזוכים לטיפול עם יתר השגחה פרטית. כשאנו מקבלים ומודים עליהם לקב"ה אנו מרוממים את החיים שיהיו לא סתם חיים שקיבלנו מחוקי הטבע אלא חיים שבאים מאור פניו של הקב"ה ועל ידי ההודאה הם נהפכים להיות חיים שיש בהם יותר חיות יותר השראת שכינה יותר התאמה עם הרצון האלוקי המחיה.
שאלה: דירה להשקעה והשכרה לחילוני: מדובר בפרויקט השקעה בדירה באילת, מדובר בדירות לסטודנטים או עובדי מלונות באילת. המתחם מאובזר בבריכה, חדרי משחקים וכו. האם מותר לקנות להשקעה ולהשכירה לשוכר חילוני? במידה ולא, מה אם דירה רגילה במרכז הארץ?
תשובה: מותר להשכיר לזוג חילוני נשוי כהלכה.
שאלה: ארגון מפגשי שידוכים: הרב, ברצוני לארגן מפגש של מספר בנים ובנות שמטרתו לשדך בין חברים, כלומר, כל אחד מספר על חבר שיש לו במטרה לשדך לו מהבנות שיהיו שם, ולהפך. הציבור הוא תורני מאוד ומגיע לשם מטרה ספציפית וברורה. בעבר ארגנו מספר מפגשים כאלו והיו ב"ה הצלחות טובות. האם זה אפשרי ויש על זה הסכמה?
תשובה: אין לי נסיון במפגשים מעין אלו. אולם אם מדובר על דבר שנועד לשדך אזי נראה שהמפגש כלול במה שאמרו ח שאסור לקדש את האישה עד שיראנה. המושג עד שיראנה משתנה מדור לדור.
שאלה: מקור לחישוב ימי האבלות: מה המקור לכך ששלושת הימים שלפני החג נספרים כשבעה ימים גם לגבי חיוב השלושים? השאלה נשאלה בהמשך לשאלה "להקדים את תום השלושים"
תשובה: משנה מועד קטן יט א  כד ב. שו"ע או"ח תקמח ז  יו"ד שצט א.